VW Golf GTI 1985
Hjem
Blogg
IKT
Motor
Garasjen
Lenker
VAG
Audi
Volkswagen
Verkstedet
VW Golf GTI 1985
Hjem
Blogg
IKT
Motor
Garasjen
Lenker
VAG
Audi
Volkswagen
Verkstedet
søk …
Du er her:
VW Golf GTI 1985
VW Golf GTI 1985
Detaljer
Sist oppdatert 01. mai 2015
Etter den første Golf'en var suget etter en GTI stort, og når denne dukket opp hos en lokal forhandler var det bare å stikke bort for å ta bilen nærmere i øyesyn.
Etter en kjapp prøvetur var det bare å kontakte banken for å få ordnet de nødvendige papirene. Alt ordnet seg kjapt og greit og jeg var plutselig den lykkelige eier av min første Golf GTI.
Etter de opplysningene jeg har klart å fremskaffe er den opprinnelig solgt ny i Danmark og ble tatt inn til Norge som flyttegods.
Dette er forøvrig en bil jeg har eid flere ganger. Etter et par år solgte jeg den til min søster som var ute etter en liten og grei bil, og hva passer vel da bedre enn en Golf?
Bilen skulle etter hvert erstattes av noe annet, og nyere, og Golf'en ble da hentet tilbake til Sørlandet igjen.
Et par år senere ble bilen nok en gang kjørt til Tromsø hvor min nevøt tok over ansvaret. Rusten tok etterhvert overhånd og bilen ble solgt til en kar som skulle bruke den som bilcrossbil.
Chassis
Det ble gjort ulike oppgraderinger av chassiet i løpet av de årene jeg hadde bilen. Foringer foran og bak ble byttet ut med polyurethanforinger og det ble montert justerbart senkesett fra Jamex.
Det var delte meninger om Jamex på den tiden, og det er det kanskje ennå, men jeg fikk gode priser gjennom jobben og gikk for dettte merket. Kan ikke si annet enn at jeg var godt fornøyd og jeg har hatt Jamex på senere biler også med samme gode resultat.
Motor og Gir
Kort tid etter at jeg kjøpte bilen ble jeg plaget med tomgangen, 10-15 minutter etter oppstart stoppet motoren hvis den gikk på tomgang, og det gjør den jo når man står i kryss og venter...
Det var nokså konsekvent på tid og jeg antok derfor at dette hadde med temperatur og gjøre, men etter utallige timer med prøving og feiling viste det seg at det var kabelen til tomgangsventilen som var delvis avslitt.
Utover dette ble det egentlig ikke gjort så mye med motoren med unntak av at jeg hadde den ute for en skikkelig rengjøring og oppfriskning med ny lakk.
Kan ikke huske at jeg gjorde noe mekanisk med motoren og jeg satser på at hukommelsen min ikke lurer meg.
Karosseri
Det var lite rust på bilen når jeg kjøpte den så der var det heldigvis ikke noe som måtte gjøres. Det eneste jeg kommer på var noen fæle parkeringsbulker som var der når jeg kjøpte den. Disse ble det ikke gjort noe med så vidt jeg kan huske.
Den lille rusten som var på bilen var ikke overraskende rundt bakvinduet, noe som er helt vanlig på disse bilene. Bakluken ble derfor tatt av bilen og demontert for å utbedring.
Jeg lakkerte med sprayboks og det ble jo ikke all verdens bra, men nogenlunde samme farge i hvert fall.
Så vidt jeg kan erindre, og ved hjelp av bildene jeg har, så mener jeg støtfangerene var lakkert blå når jeg kjøpte bilen. Disse ble senere byttet ut med originale GTI-fangere og det så jo mye bedre ut. Lakkerte støtfangere passer ikke på disse bilene etter min mening.
Interiør
Innvendig var det ikke stort å gjøre da alt var helt og pent og bar preg av at bilen var tatt vare på i årene før jeg kjøpte den.
Audio
Dette var den første bilen jeg gjorde et seriøst forsøk på et skikkelig lydanlegg. Ikke slik og forstå at jeg ville spille så vannvittig høyt eller med dundrende bass, det har aldri tiltalt meg nevneverdig.
Jeg er mer opptatt av klar og fin lyd og ser ikke noe poeng i å spille for alle andre enn meg selv...
Alt av interiør ble plukket ut av bilen før den ble støyisolert med noe som heter Nouxudol. Dette er et tyktflytende materiale som smøres på med pensel eller sparkelspade.
Jeg har ikke gjort noen form for støymåling før og etter, men føler meg nokså sikker på at det hjalp godt for å dempe resonans i bilen.
Hovedenheten kom fra Sony og var selvsagt utstyrt med CD-spiller. Signalet ble sendt bakover i bilen til en forsterker fra Magnat før lyden ble sendt videre fremover igjen.
Frontsettet kom fra DLS og var et såkalt Reference-sett. Mellomtonen ble montert nede i dørene og diskantene oppe ved knappen for speiljusteringen.
Bak hadde jeg to mellomtoneelementer i hattehyllen som også var drevet av Magnat-forsterkeren. Planen var naturligvis også en subwoofer, men så langt kom jeg aldri.
Som nevnt lenger opp ble bilen solgt, kjøpt og deretter solgt igjen. I følge Vegevesenet ble bilen avskiltet i 2010, og jeg tviler vel om den har overlevd perioden som bilcrossbil...
Garasjen
VW Golf GLS 1977
Chevrolet Caprice Classic 1979
VW Golf GTI 1985
Bilder
Audi 100 2.8 1992
VW Golf GL 1994
VW Golf RS Syncro 1987
VW 1200 1964
VW Passat 2.3 4Motion - Bilder
Tekniske Data VW Golf GTI
Merke:
Volkswagen
Modell:
Golf GTI
Årsmodell:
1985
Ant. dører:
3

Chassisnr:
WVWZZZ19ZGW335557
Motor:
GZ
Effekt:
82 kW
Det siste fra Garasjen
VW 1200 1964 - Interiør
VW 1200 1964 - Motor og Gir
VW 1200 1964 - Karosseri
Golf RS Syncro 1987 - Motor og Gir
Golf RS Syncro 1987 - Karosseri
Copyright © 2017. ClassicVAG. Designed by Shape5.com Joomla Templates
PC-versjon